**KRITERIJI OCJENJIVANJA UČENIKA**

**U TREĆEM RAZREDU**

**HRVATSKI JEZIK**

**ELEMENTI VREDNOVANJA**

**NASTAVNO PODRUČJE: JEZIK**

* vrednuje se uspješnost, točnost u usvajanju i razumijevanju jezičnih sadržaja, primjena stečenih znanja, povezivanje jezičnih zakonitosti
* provjeravanje znanja iz područja jezika provodi se u obliku pisanih provjera i kratkih pisanih provjera ili usmenim ispitivanjem
* usmeno provjeravamo znanje ukoliko postoje naznake da je učeniku lakše i jednostavnije izraziti svoje znanje o jezičnim sadržaja usmenim putem

**NASTAVNO PODRUČJE: KNJIŽEVNOST**

* vrednuje se spoznavanje i doživljavanje književnih djela, poznavanje osnovnih književnoteorijskih pojmova
* postignute razine znanja pratimo na satovima analize književnih djela te ih bilježimo za svakog pojedinog učenika
* na temelju sustavnih bilježaka i zapažanja donosimo ocjenu za područje književnosti dva puta u polugodištu
* unutar sastavnice književnost, posebno pratimo vrednujemo razumijevanje slušanoga i pisanoga teksta, tzv. čitanje s razumijevanjem
* vrednuje se analiza i interpretacija lektirnih djela, obrađuju se lektirna djela prema planu lektire za 2. razred

**NASTAVNO PODRUČJE: JEZIČNO IZRAŽAVANJE**

* vrednuju se različite vrste govornih reprodukcija (slušanje i govorenje, razgovor, opisivanje, izvješćivanje, interpretativno čitanje, pripovijedanje)
* vrednuje se sposobnost pisanja tekstova (prepisivanje, pisanje po diktatu, postavljanje pitanja i pisanje odgovora, niz riječi, sastavljanje rečenica, dopunjavanje rečenica, samostalno oblikovanje kraće pisane poruke, stvaralačko pisanje te poštivanje pravopisne norme

**NASTAVNO PODRUČJE: MEDIJSKA KULTURA**

* vrednuje se sposobnost komunikacije s medijima: film – filmska priča, kazalište, televizija i dječji časopisi
* nakon interpretacije filma provodimo provjeru učinka sata

**JEZIK**

**odličan**

- s potpunim razumijevanjem usvaja jezične sadržaje

- s lakoćom usvaja pravopisna pravila

- usvojeno znanje pravilno i točno primjenjuje u pisanom i usmenom izražavanju

- samostalno izvodi pravila, te ista i primjenjuje ispravno

**vrlo dobar**

- s razumijevanjem usvaja jezične sadržaje

- pravopisna pravila usvaja bez poteškoća

- usvojeno znanje najčešće pravilno primjenjuje u pisanom izražavanju

**dobar**

- pomalo nesiguran u usvajanju jezičnih sadržaja

- pravopisna pravila usvaja, ali ne primjenjuje ih uvijek u pisanom izražavanju

**dovoljan**

- djelomično usvaja jezične i pravopisne sadržaje koje kroz dopunski rad treba više puta ponavljati

- naučene jezične i pravopisne sadržaje rijetko primjenjuje u pisanom izražavanju

**KNJIŽEVNOST**

**Tema u poeziji i prozi**

**odličan**

- samostalno zamjećuje temu te ju gramatički korektno izriče

**vrlo dobar**

- sažeto izdvaja temu

**dobar**

- prepoznaje temu u proznom i poetskom tekstu

**dovoljan**

- definira pojam teme

**Ponavljanja u stihu, kitici i pjesmi**

**odličan**

- zaključuje ulogu ritma i rime u pjesmi (isticanje i naglašavanje neke ideje ili zvučnoga doživljaja pjesme)

**vrlo dobar**

- razlikuje ritam i rimu u pjesmi

**dobar**

-zamjećuje ponavljanja u stihu, kitici i pjesmi

**dovoljan**

- slušno zamjećuje rimu te uz pomoć prepoznaje ponavljanja u stihu, kitici i pjesmi

**Šaljiva pjesma**

**odličan**

- interpretira šaljivu pjesmu

**vrlo dobar**

- otkriva obilježja šaljive pjesme

**dobar**

- razlikuje šaljivu pjesmu među drugim pjesmama

**dovoljan**

- prepoznaje šaljivu pjesmu uz navođenje

**Povezanost događaja s vremenom, mjestom i likom**

**odličan**

- pronalazi uzročno-posljedičnu vezu između likova, mjesta i vremena radnje

**vrlo dobar**

- događaje prikazuje prema kronološkom slijedu

**dobar**

- određuje mjesto, vrijeme radnje i likove

**dovoljan**

- djelomično navodi likove, mjesto i vrijeme radnje

**Izgled i ponašanje lika**

**odličan**

- prema izgledu, ponašanju i govoru lika kritizira i argumentira njegove osobine

**vrlo dobar**

- samostalno pronalazi obilježja lika u tekstu

**dobar**

- određuje osnovna obilježja lika prema izgledu, ponašanju i govoru

**dovoljan**

- opisuje obilježja lika

**Usporedba**

**odličan**

- samostalno stvara usporedbe

**vrlo dobar**

- otkriva uspoređivanje dvaju pojmova po sličnosti (usporedbe) u književnim tekstu

**dobar**

- otkriva usporedbu uz pomoć

**dovoljan**

- imenuje usporedbu

**Pripovijetka**

**odličan**

- razlikuje pripovijetku od bajke u stvarnim događajima i likovima nasuprot nestvarnima

**vrlo dobar**

- izabire i povezuje likove i događaje u pripovijetci

**dobar**

- nabraja likove i događaje u pripovijetci

**dovoljan**

- prepoznaje pripovijetku

**Basna**

**odličan**

- uspoređuje basnu s ostalim književnim vrstama i objašnjava razliku od ostalih književnih vrsta

- uočava i objašnjava pouku basne

**vrlo dobar**

- stavlja u odnos likove i njihove osobine

- zamjećuje pripisivanje ljudskih osobina drugim živim bićima i stvarima

**dobar**

- nabraja likove i događaje u basni

**dovoljan**

- prepoznaje basnu

**Dječji roman**

**odličan**

- uspoređuje dječji roman s ostalim književnim vrstama, navodi i objašnjava razliku od ostalih književnih vrsta

**vrlo dobar**

- otkriva likove i navodi njihove osobine te ih povezuje s mjestom i vremenom radnje

**dobar**

- nabraja likove i događaje u romanu

**dovoljan**

- prepoznaje dječji roman

**LEKTIRA**

**odličan**

Razvijen osjećaj i interes za čitanje.

Zainteresiran za interpretaciju djela.

Radi temeljito prema zadanim pitanjima i zadacima.

Prema uputama, kvalitetno i redovito vodi bilješke uz originalan i kreativan pristup.

Razlikuje vrste knjiga za djecu i preporučuje pročitane knjige drugim učenicima.

**vrlo dobar**

Redovito čita lektirna djela, vodi dnevnik čitanja s manjim jezičnim greškama.

Iskazuje i uspoređuje svoja zapažanja, misli i osjećaje nakon čitanja lektirnog djela.

Uočava i obrazlaže povezanost mjesta s događajem, vremenom i likovima.

Iskazuja i uspoređuje svoja zapažanja, misli i osjećaje nakon čitanja.

**dobar**

Lektiru čita.

Dnevnik praćenja sadržajnoi stilski nepotpun.

Griješi u primjeni pravopisnih pravila.

Uz pomoć povezuje događaje s mjestom, vremenom i likovima.

Iskazuje svoja zapažanja nakon čitanja.

**dovoljan**

Lektiru čita neredovito.

Uz pomoć učitelja može interpretirati i uočiti neke vrijednosti književnog djela.

Bilješke nepotpune i neredovite.

**JEZIČNO IZRAŽAVANJE**

**Slušanje i govorenje**

**odličan**

- uspoređuje samostalni govorni nastup i razgovor

- uljudno i prikladno sudjeluje u svakodnevnim komunikacijskim situacijama

- zamjenjuje ulogu neverbalne komunikacije

**vrlo dobar**

- razlikuje samostalni govorni nastup od razgovora

- uljudno sudjeluje u svakodnevnim komunikacijskim situacijama

- uočava ulogu neverbalne komunikacije

**dobar**

- imenuje samostalni govorni nastup i razgovor

- povremeno sudjeluje u komunikacijskim situacijama

- koristi neverbalne komunikacije

**dovoljan**

- prepoznaje samostalni govorni nastup i razgovor

**Sporazumijevanje hrvatskim književnim jezikom**

**odličan**

- definira pojmove: govornik, sugovornik, slušatelj, poruka

- aktivno sudjeluje u sporazumijevanju kao govornik ili slušatelj

**vrlo dobar**

- razlikuje pojmove: govornik, sugovornik, slušatelj, poruka

- sudjeluje u prenošenju poruka

**dobar**

- imenuje pojmove: govornik, sugovornik, slušatelj, poruka

- prima i ukratko prenosi poruku

**dovoljan**

- razlikuje govornika, sugovornika, slušatelja, poruku

- čita pisanu poruku

**Pripovijedanje**

**odličan**

- uspoređuje stvarni događaj od zamišljenog

- pripovijeda o stvarnom i zamišljenom događaju

**vrlo dobar**

- razlikuje stvarni događaj od zamišljenog

- izriče kratku priču o stvarnom i zamišljenom događaju

**dobar**

- imenuje stvarni i zamišljeni događaj

- ukratko opisuje stvarni i zamišljeni događaj

**dovoljan**

- sluša i prati stvarni i zamišljeni događaj

- opisuje stvarni događaj prema poticaju

**Stvaranje zajedničke priče prema poticaju**

**odličan**

- aktivno sudjeluje u stvaranju zajedničke priče prema zadanom poticaju oblikujući jedan ili nekoliko događaja, poštujući uzročno-posljedične veze

**vrlo dobar**

- sudjeluje u stvaranju zajedničke priče prema zadanom poticaju oblikujući jedan ili nekoliko događaja, poštujući uzročno-posljedične veze

**dobar**

- pozorno prati stvaranje zajedničke priče prema zadanom poticaju

**dovoljan**

- sluša i prati stvaranje zajedničke priče prema zadanom poticaju

**Obavijest**

**odličan**

-objašnjava pojam obavijesti i oblikuje kraću obavijest

**vrlo dobar**

- razlikuje usmenu i pisanu obavijest

- izriče usmenu obavijest

- piše pisanu obavijest

**dobar**

- uočava usmenu i pisanu obavijest

- izriče obavijest

**dovoljan**

- imenuje obavijest

- izriče obavijest uz pomoć

**Izvješćivanje o obavljenom zadatku**

**odličan**

- izvještava o obavljenom zadatku držeći se kronološkog redoslijeda događaja

**vrlo dobar**

- izvještava o obavljenom zadatku držeći se redoslijeda događaja

**dobar**

- uočava izviješće o obavljenom zadatku

**dovoljan**

- imenuje obavljeni zadatak

- izriče obavljeni zadatak

**Stvaralačko pisanje – sastavak**

**odličan**

- piše sastavak uz poticaj i bez njega

**vrlo dobar**

- piše sastavak uz poticaj

**dobar**

- piše sastavak prema zadanom poticaju

**dovoljan**

- piše kraće sastavke prema zadanome poticaju uz nepoštivanje pravopisnih normi

**Čitanje po ulogama**

**odličan**

- izražajno glasno čita dramski tekst

- poštuje vrednote govornog jezika

- aktivno sudjeluje u dramskim improvizacijama

**vrlo dobar**

- izražajno glasno čita dramski tekst

- izdvaja vrednote govornog jezika

- sudjeluje u dramskim improvizacijama

**dobar**

|  |
| --- |
| - čita i uočava govorne vrednote jezika za vrijeme čitanja |

**dovoljan**

- čita ulomke nekih dramskih tekstova

- sjeća se nekih govornih vrednota jezika

**Rasprava**

**odličan**

- sudjeluje u raspravi poštujući uljudbena pravila

- pridržava se teme, poštujući tuđe i iznosi vlastito mišljenje

**vrlo dobar**

- uključuje se u raspravu poštujući uljudbena pravila

- pridržava se teme, iznosi vlastito mišljenje

**dobar**

- uočava temu rasprave i razlike u mišljenjima sudionika

**dovoljan**

- izriče temu rasprave

**Pisanje – poštivanje pravopisne norme**

**odličan**

- prakticira prethodna znanja i vještine

- piše višečlana vlastita imena voda i gora, naseljenih mjesta u skladu s pravopisnom normom

- daje primjere za pisanje i izgovor najčešćih riječi u kojima se pojavljuju glasovi č,ć,đ,dž, ije i je prema popisu riječi

**vrlo dobar**

- prakticira prethodna znanja i vještine

- razlikuje pisanje višečlanih vlastitih imena voda i gora, naseljenih mjesta

- piše riječi u kojima se pojavljuju glasovi č,ć,đ,dž, ije i je prema popisu riječi

**dobar**

- osvješćuje prethodna znanja i vještine

- iskazuje pisanje višečlanih vlastitih imena voda i gora, naseljenih mjesta

- reproducira primjere za pisanje riječi u kojima se pojavljuju glasovi č,ć,đ,dž,ije ije

**dovoljan**

- prisjeća se prethodnih znanja i vještina

- uočava višečlana vlastita imena voda i gora, naseljenih mjesta

- prepoznaje najčešće riječi u kojima se pojavljuju glasovi č, ć, dž, đ, ije, je

**MEDIJSKA KULTURA**

**Dječji film**

**odličan**

- vrednuje sadržaj i likove u dječjem filmu

- razlikuje animirani film od igranog filma za djecu

**vrlo dobar**

- identificira sadržaj i likove u dječjem filmu

- razlikuje animirani film od igranog filma za djecu

**dobar**

- imenuje likove u dječjem filmu

- razumije sadržaj filma

- razlikuje animirani film od igranog filma za djecu

**dovoljan**

-prepoznaje likove u dječjem filmu

- razlikuje animirani film od igranog filma za djecu

**Radijska emisija**

**odličan**

- definira radijsku emisiju za djecu

- raspravlja o njoj

- zamjećuje zvučna izražajna sredstva

**vrlo dobar**

- identificira radijsku emisiju za djecu

- otkriva temu emisije

- zamjećuje zvučna izražajna sredstva

**dobar**

- opisuje dijelove radijske emisije za djecu

- zamjećuje zvučna izražajna sredstva

**dovoljan**

- sluša radijsku emisiju za djecu

- zamjećuje zvučna izražajna sredstva

**Knjižnica**

**odličan**

- samostalno pronalazi traženu obavijest u dječjoj enciklopediji služeći se kazalom i abecednim redom

**vrlo dobar**

- pronalazi traženu obavijest u dječjoj enciklopediji služeći se kazalom i abecednim redom

**dobar**

- označava zadanu obavijest u dječjoj enciklopediji slijedeći upute za korištenje kazala i abecednog reda

**dovoljan**

- prepoznaje i imenuje dječju enciklopediju

- prepoznaje kazalo

**PISANE PROVJERE ZNANJA**

91% - 100% odličan (5)

80% - 90 % vrlo dobar (4)

63% - 79% dobar (3)

50% - 62% dovoljan (2)

0% - 49% nedovoljan (1)

**ISPRAVAK OCJENE:**

* učenici koji su dobili negativnu ocjenu iz pojedinog područja ispravljaju je u dogovoru s učiteljicom, nakon dopunske nastave te ponavljanja i vježbanja
* ostali učenici ocjenu ispravljaju u dogovoru s učiteljicom
* ocjene iz diktata i razumijevanja pročitanog teksta se ne ispravljaju

**ZAKLJUČIVANJE OCJENA:**

Zaključna je ocjena iz nastavnoga predmeta izraz postignute razine učenikovih kompetencija u nastavnome predmetu/području i rezultat ukupnoga procesa vrednovanja tijekom nastavne godine, a izvodi se temeljem elemenata vrednovanja.

Učiteljice na početku školske godine na stručnim aktivima pojedinih nastavnih predmeta utvrđuju elemente, načine i postupke u procesu zaključivanja ocjene. Zaključna ocjena iz nastavnoga predmeta na kraju nastavne godine ne mora proizlaziti iz aritmetičke sredine upisanih ocjena, osobito ako je učenik pokazao napredak u drugom polugodištu.

**LIKOVNA KULTURA**

**CRTANJE**

**odličan**

- u potpunosti uočava, prepoznaje i izražava ornament

- potpuno samostalno uočava, prepoznaje i izražava crtačke teksture

**vrlo dobar**

- uočava, prepoznaje i izražava ornament

- većinom samostalno uočava, prepoznaje i izražava crtačke teksture

**dobar**

- uočava, prepoznaje i izražava ornament

- povremeno samostalno uočava, prepoznaje i izražava crtačke teksture

**SLIKANJE**

**odličan**

- u potpunosti uočava i izražava kontraste boja i neboja

- samostalno vizualno opaža i izražava plohu

- samostalno razlikuje i izražava se tonskim i kolorističkim slikanjem

- u potpunosti uočava i izražava slikarske teksture bojom, potezom i mrljom kao sastavnim dijelovima površine

- u potpunosti uočava i izražava komplementarne odnose i kontraste boja

**vrlo dobar**

- uočava i izražava kontraste boja i neboja

- samostalno vizualno opaža i izražava plohu

- razlikuje i izražava se tonskim i kolorističkim slikanjem

- uočava i izražava slikarske teksture bojom, potezom i mrljom kao sastavnim dijelovima površine

- uočava i izražava komplementarne odnose i kontraste boja

**dobar**

- povremeno uočava i izražava kontraste boja i neboja

- uglavnom samostalno vizualno opaža i izražava plohu

- razlikuje i izražava se tonskim i kolorističkim slikanjem

- povremeno uočava i izražava slikarske teksture bojom, potezom i mrljom kao sastavnim dijelovima površine

- povremeno uočava i izražava komplementarne odnose i kontraste boja

**MODELIRANJE I GRAĐENJE**

**odličan**

- u potpunosti uočava i izražava plastične teksture kao sastavne dijelove površine

- u potpunosti uočava i izražava doživljaj mase i prostora u niskom, visokom i udubljenom reljefu

- samostalno uočava, razlikuje i izražava suprotnosti punoga i praznoga prostora

- u potpunosti uočava i izražava ravnotežu u prostoru

**vrlo dobar**

- uočava i izražava plastične teksture kao sastavne dijelove površine

- uočava i izražava doživljaj mase i prostora u niskom, visokom i udubljenom reljefu

- većinom samostalno uočava, razlikuje i izražava suprotnosti punoga i praznoga prostora

- uočava i izražava ravnotežu u prostoru

**dobar**

- povremeno uočava i izražava plastične teksture kao sastavne dijelove površine

- povremeno uočava i izražava doživljaj mase i prostora u niskom, visokom i udubljenom reljefu

- povremeno uočava, razlikuje i izražava suprotnosti punoga i praznoga prostora

- ponekad uočava i izražava ravnotežu u prostoru

**GLAZBENA KULTURA**

**PJEVANJE**

**odličan**

- izražajno pjeva i jasno izgovara tekst obrađenih pjesama

- u potpunosti uočava i izvodi pjesme glasno i tiho, polagano i brzo

- u potpunosti slušno razlikuje pjesme različitog tempa i dinamike

- u potpunosti razlikuje visine i trajanje tonova

**vrlo dobar**

- izražajno pjeva i jasno izgovara veći dio teksta obrađenih pjesama, ali nije usvojio cijeli tekst pjesme

- uočava i izvodi pjesme glasno i tiho, polagano i brzo

- slušno razlikuje pjesme različitog tempa i dinamike

- razlikuje visine i trajanje tonova

**dobar**

- ponekad pjeva izražajno i jasno izgovara dijelove teksta obrađenih pjesama

- ponekad uočava i izvodi pjesme glasno i tiho, polagano i brzo

- povremeno slušno razlikuje pjesme različitog tempa i dinamike

- ponekad razlikuje visine i trajanje tonova

**SVIRANJE**

**odličan**

- točno svira i u potpunosti razlikuje ritam i dobe obrađenih brojalica i pjesama

**vrlo dobar**

- svira i razlikuje ritam i dobe obrađenih brojalica i pjesama

**dobar**

- uz manju pomoć učitelja svira i ponekad razlikuje ritam i dobe obrađenih brojalica i pjesama

**SLUŠANJE**

**odličan**

- u potpunosti slušno uočava glazbeno izražajne sastavnice skladbe (izvodilački sastav, tempo, dinamika, ugođaj i glazbeni oblik)

**vrlo dobar**

- slušno uočava glazbeno izražajne sastavnice skladbe (izvodilački sastav, tempo, dinamika, ugođaj i glazbeni oblik)

**dobar**

- uz manju učiteljevu pomoć slušno uočava glazbeno izražajne sastavnice skladbe (izvodilački sastav, tempo, dinamika, ugođaj i glazbeni oblik)

**MATEMATIKA**

**BROJEVI DO 1000**

**odličan**

- svrstava brojeve do 1000 prema zadanom kriteriju- zaključuje o čitanju i pisanju brojeva do 1000

- predočava zadani broj kao zbroj stotica, desetica i jedinica i obrnuto

- znanje o brojevima do 1000 primjenjuje u tekstualnim zadacima

**vrlo dobar**

- izriče i piše prethodnik i sljedbenik brojeva do 1000

- upotrebljava znakove za uspoređivanje u skupu brojeva do 1000

- rastavlja broj na stotice, desetice i jedinice

- zapisuje troznamenkasti broj u tablicu mjesnih vrijednosti

**dobar**

- piše brojeve do 1000 i uspoređuje ih

- prepoznaje mjesnu vrijednost znamenke

- izriče i piše prethodnik i sljedbenik broja uz brojevnu crtu-uspoređuje brojeve uz brojevnu crtu

**dovoljan**

- piše i uspoređuje brojeve uz pomoć-prepoznaje mjesnu vrijednost uz vodstvo

- prepoznaje prethodnik i sljedbenik s pomoću brojevne crte

**ZBRAJANJE I ODUZIMANJE BROJEVA DO 1000**

**odličan**

- predočava i objašnjava svoj način zbrajanja i oduzimanja

- analizira rješenja dobivena zbrajanjem i oduzimanjem

- smišlja problemske zadatke

- povezuje pisano i obično zbrajanje i oduzimanje

**vrlo dobar**

- objašnjava zbrajanje i oduzimanje u skupu brojeva do 1000

- primjenjuje znanje o zbrajanju i oduzimanju u svakidašnjem životu

- dokazuje točnost rješenja zadatka pisanog zbrajanja i oduzimanja dovodeći u vezu te dvije radnje

**dobar**

- zbraja i oduzima u skupu brojeva do 1000- rješava jednostavne tekstualne zadatke

- opisuje vezu zbrajanja i oduzimanja

**dovoljan**

- zbraja i oduzima uz pomoć konkretnog materijala

- rješava jednostavne tekstualne zadatke uz vodstvo

- prepoznaje vezu zbrajanja i oduzimanja

**MNOŽENJE I DIJELJENJE BROJEVA DO 1000**

**odličan**

- objašnjava vezu množenja i dijeljenja i koristi se njome u samostalnoj provjeri rješenja

- primjenjuje svojstvo distributivnosti

- dovodi u vezu množenje i dijeljenje te zaključuje o točnosti rezultata

- analizira rješenja

- primjenjuje postupke množenja dvoznamenkastog i jednoznamenkastog broja

- zaključuje u kojim slučajevima dijeljenja nastaje ostatak

- stvara problemske zadatke

- analizira postupak dijeljenja zbroja brojem i samostalno ga primjenjuje

- postavlja matematički problem

**vrlo dobar**

- primjenjuje vezu množenja i zbrajanja

- pokazuje način množenja i dijeljenja brojem 10 i 100

- primjenjuje postupke množenja dvoznamenkastog broja jednoznamenkastim brojem

- koristi se pisanim množenjem i dijeljenjem dvoznamenkastog broja jednoznamenkastim

- primjenjuje dijeljenje dvoznamenkastog broja jednoznamenkastim

- stvara problemske zadatke u kojima primjenjuje znanje o pisnom množenju i dijeljenju

- uočava dijeljenje zbroja brojem i samostalno ga primjenjuje

- izdvaja poznato i nepoznato u problemskom zadatku

**dobar**

- prepoznaje i imenuje članove množenja i dijeljenja

- objašnjava množenje i dijeljenje brojem 10 i 100

- daje primjer množenje i dijeljenja dvoznamenkastog i jednozn. broja

- rješava jednostavnije zadatke množenja i dijeljenja

- zamjećuje poznato i nepoznato u problemskom zadatku

- objašnjava i rješava jednostavnije problemske zadatke

- prepoznaje dijeljenje zbroja brojem

- izdvaja pisano množenje i dijeljenje i rješava jednostavnije zadatke

**dovoljan**

- prepoznaje članove množenja i dijeljenja uz pomoć

- opisuje način množenja i dijeljenja brojevima 10 i 100

- rješava jednostavne primjere množenja i dijeljenja dvoznamenkastog i jednoznamenkastog broja

- zamjećuje poznato i nepoznato u problemskom zadatku i rješava uz pomoć

- prepoznaje dijeljenje zbroja brojem i rješava uz vodstvo

- prepoznaje pisano dijeljenje i množenje

- pisano dijeli i množi uz vodstvo

**GEOMETRIJA, VOLUMEN, MASA**

**odličan**

- predočava likove kao njegove dijelove

- raspravlja o sličnostima i razlikama pravca i polupravca te o tome samostalno izvodi zaključke

- provjerava točnost svojeg i tuđeg uratka pri crtanju i označavanju pravca i polupravca

- procjenjuje i mjeri duljinu neke dužine koristeći se jediničnim dužinama

- preračunava mjerne jedinice za duljinu i u njima zaključuje o odnosu mjernog broja i jedinične duljine

- konstruira okomite i usporedne pravce

- označuje sjecište pravaca koji se sijeku

- raspravlja i izvodi zaključke o mogućem sjecištu nekih pravaca iz neposredne okoline

- oblikuje šestarom nove ravninske likove koristeći se znanjem o kružnici, krugu, polumjeru i promjeru

- raspravlja o odnosu duljine promjera i polumjera neke kružnice i kruga

- iznosi vrijednosti znanja prenošenja dužine u svakidašnjem životu i to primjenjuje

- prognozira, s manjim odstupanjem, volumen tekućine

- mjeri i preračunava jedinice za mjerenje volumena tekućine i mase

**vrlo dobar**

- opisuje ravninu i likove kao dijelove ravnine

- kratko objašnjava sličnosti i razlike pravca i polupravca

- razvrstava pravce i polupravce te ih samostalno crta i označuje

- mjeri duljinu neke dužine koristeći se jediničnim dužinama

- preračunava mjerne jedinice za duljinu

- uspoređuje mjerne jedinice za duljinu

- uspoređuje jedinice za duljinu

- određuje i crta usporedne i okomite pravce

- prepoznaje i označuje sjecišta pravaca koji se sijeku

- primjenjuje znanje o crtanju kruga i kružnice s pomoću šestara sa zadanim polumjerom ili promjerom

- izračunava duljinu polumjera ili promjera ako su zadani polumjer ili promjer

- grafički prikazuje prenošenje dužine šestarom

-razvrstava jedinice za mjerenje volumena ili mase

**dobar**

- imenuje ravninu i likove kao dijelove ravnine

- crta pravac i polupravac i imenuje ih

-označuje početnu točku polupravca

- mjeri duljinu neke dužine

- daje primjere mjerne jedinice za duljinu

- crta okomite i usporedne pravce

- opisuje okomite i usporedne pravce

- prepoznaje sjecište pravaca kao točku

- crta krug i kružnicu s istaknutim sjecištem

- izdvaja promjer i polumjer neke kružnice i kruga

- opisuje prenošenje dužina šestarom

- razvrsta jedinice za mjerenje volumena i mase

**dovoljan**

- imenuje ravninu i likove ravnine uz vodstvo

- crta pravac i polupravac i imenuje ih

- pokazuje početnu točku polupravca

- mjeri duljinu dužine uz pomoć

- prepoznaje mjerne jedinice za dužinu

- crta okomite i usporedne pravce uz vodstvo

- prepoznaje sjecište pravaca

- crta krug i kružnicu

- izdvaja polumjer i promjer uz vodstvo

- prenosi dužine šestarom uz vodstvo prepoznaje jedinice za mjerenje volumena i mase

**PRIRODA I DRUŠTVO**

**PROSTOR**

**odličan**

- snalazi se u prostoru s pomoću kompasa i prirodnih pojava

- iznosi zaključak o povezanosti stajališta i obzora

- objašnjava plan poznatog dijela naselja

- locira uzvisine, nizine, vode, naselje, prometnice, argumentira i objašnjava tumač na planu i zemljovidu

- istražuje nove podatke i obavijesti o zavičajnoj regiji

- na zemljovidu zavičajne regije pronalazi najkraću cestu od mjesta stanovanja do zadanog naselja

**vrlo dobar**

- analizira i određuje strane svijeta s obzirom na vrijeme i položaj Sunca

- analizira i određuje stajalište te opisuje obzor

- pokazuje važne građevine na planu mjesta služeći se tumačem znakova

- određuje strane svijet na zemljovidu

- objašnjava značenje boja na zemljovidu

- zaključuje posebnosti zavičajne regije

- izlaže o važnosti županijskog središta za život ljudi

- povezuje prijevozna sredstva s vrstama prometa

- određuje važnost prometne povezanosti

**dobar**

- navodi i raspoređuje sporedne strane svijeta te ih piše kraticama

- određuje stajališe i obzor

- prepoznaje i imenuje plan mjesta

- razlikuje zemljovid i reljef koji taj zemljovid prikazuje

- opisuje izgled zavičajne regije;

- opisuje gospodarske djelatnosti zavičaja;

- navodi veće gradove u županiji

- imenuje i pokazuje županijsko središte

- objašnjava razliku između vrsta prometa, navodi ih i objašnjava

- objašnjava razliku između mjesnog i gradskog prometa

**dovoljan**

- nabraja glavne strane svijeta

- opisuje svojim riječima stajalište i obzor

- prepoznaje plan mjesta i zemljovid

- navodi boje na zemljovidu

- prepoznaje i pokazuje zavičajnu regiju na zemljovidu

- imenuje tipične biljke i životinje zavičaja

- prepoznaje glavna obilježja zavičajne regije

- imenuje svoju županiju

**ŽIVOT LJUDI**

**odličan**

- uočava i objašnjava međusobnu povezanost podneblja i životne zajednice

- istražuje zastupljenost pojedinih zanimanja i gospodarskih djelatnosti u svojemu zavičaju te izrađuje plakat

- predlaže rješenja i mjere zaštite okoliša te istražuje nove mogućnosti reciklaže

- analizira i zaključuje o razlikama života u ruralnoj sredini i u središtu županije

- predočava prednosti i nedostatke života na selu

-istražuje i procjenjuje prava djece

- ističe i predlaže svoje dužnosti u školi i domu

- raspravlja i analizira o važnosti sprečavanja prijenosa bolesti

**vrlo dobar**

-povezuje i objašnjava vezu djelatnosti ljudi s izgledom zavičaja i prirodnim uvjetima

- predviđa i istražuje životni vijek otpada

- reciklira neki otpad

- povezuje bolest s načinima prijenosa bolesti

- izdvaja ponašanja koja se ubrajaju u zlostavljanje te opisuje načine njihova sprečavanja

- uočava uzrok i posljedicu zlostavljanja

**dobar**

- objašnjava važnost održavanja osobne higijene

- opisuje način prijenosa bolesti

- izdvaja ponašanja koja se ubrajaju u zlostavljanje

- izdvaja otpad s obzirom na vrstu

**dovoljan**

- prepoznaje i navodi vezu između djelatnosti ljudi i onečišćenja okoliša

- navodi zarazne bolesti

- prepoznaje zlostavljanje

- razlikuje otpad i smeće

**POVIJEST**

**odličan**

- istražuje podatke o kulturnim ustanovama, povijesnim spomenicima, zdravstvenim, prosvjetnim ustanovama, poznatim osobama, prometnoj povezanosti u svojoj zavičajnoj regiji i izvješćuje o tome

- istražuje podatke o prošlosti svojih predaka (predviđa budućnost)

- argumentira i izrađuje plakat o obiteljskom stablu

- osmišljava i izrađuje vremensku crtu prema važnim događajima i godinama u svojoj obitelji ili zavičaju

- istražuje, povezuje i uspoređuje kulturno-povijesne spomenike na temelju povijesnih izvora (predmeti, fotografije, mape, zemljovidi...)

**vrlo dobar**

- objašnjava i analizira pretke i potomke te njihov utjecaj na obitelj

- objašnjava povezanost desetljeća, stoljeća i tisućljeća na svojoj obitelji

- određuje koje je stoljeće i tisućljeće prema zadanoj godini

- objašnjava značenje kulturno-povijesnih spomenika

**dobar**

- objašnjava važnije kulturno-povijesne i prosvjetne ustanove te kulturno-povijesne spomenike

- objašnjava razliku između predaka i potomaka

- imenuje svoje pretke

- objašnjava povezanost desetljeća, stoljeća i tisućljeća

- predočava zadnju godinu na vremenskoj crti

- opisuje kulturno-povijesni spomenik

**dovoljan**

- navodi događaje iz sadašnjosti, prošlosti i budućnosti

- prepoznaje desetljeće, stoljeće i tisućljeće na vremenskoj crti

- nabraja važne kulturno-povijesne spomenike zavičaja

- imenuje svoje pretke uz povremeno vodstvo

**VODE**

**odličan**

- istražuje utjecaj voda stajaćica i tekućica na život u zavičaju i izvješćuje o tome

- istražuje načine vodoopskrbe u svojemu zavičaju u prošlosti i sadašnjosti

- predlaže načine očuvanja voda u zavičaju

- raspravlja o razlozima i načinima zaštite mora i njegova okoliša

- imenuje i povezuje na zemljovidu rijeke zavičaja

**vrlo dobar**

- razvrstava vode u svojemu zavičaju na tekućice i stajaćice

- dovodi u vezu životnu zajednicu s vrstom vode

- dokazuje pokusom razliku između čiste i pitke vode

- provodi i objašnjava pokus

- objašnjava razliku između voda prema izgledu, okusu, veličini i različitom biljnom i životinjskom svijetu

**dobar**

- objašnjava razliku između voda tekućica i voda stajaćica

- navodi vode u svojemu zavičaju

- određuje biljke i životinje u vodama zavičaja

- nabraja različite načine vodoopskrbe

- objašnjava utjecaj čovjeka na onečišćenje i potrošnju vode

- opisuje pokus svojim riječima

- na zemljovidu pokazuje rijeke zavičaja

**dovoljan**

- prepoznaje vode tekućice i vode stajaćice

- ističe razliku između čiste i pitke vode

- nabraja pribor za pokus

- prepoznaje mjernu jedinicu za temperaturu

- razlikuje i prepoznaje stanja vode

**TJELESNA I ZDRAVSTVENA KULTURA**

**odličan**

- učenik uspješno usvaja motorička znanja

- učenik bez poteškoća savladava motoričke zadatke

- tehnička izvedba je izuzetna( izuzetno kvalitetna)

**vrlo dobar**

- učenik nema poteškoća u savladavanju motoričkih zadataka

- tehnička izvedba nije na očekivanoj razini

- motoričko znanje usvaja uz male korekcije

- učenik izvršava zadatke koji ne prelaze njegove mogućnosti

**dobar**

- učenik uz male poteškoće izvršava motoričke zadatke

- tehnička izvedba je površna i nesigurna te mu je potrebna pomoć (u realizaciji ili u izvršenju zadatka)

- motorička znanja sporije savladava

**ODGOJNI UČINCI RADA**

**odličan**

- pokazuje izraziti interes i aktivnost u radu, uporan i ustrajan, poštuje pravila igre, u igrama osobne interese podređuje interesu grupe, sportski se ponaša

**vrlo dobar**

- dosljedan u poštivanju pravila, aktivnost primjerena, razvijen osjećaj za zajedništvo, sluša pažljivo i surađuje u radu, ali nema dovoljno strpljenja, kod poteškoća odustaje od daljnjeg nastojanja u radu, realno procjenjuje svoje mogućnosti, treba ga poticati i ohrabrivati, katkad se ne ponaša korektno prema svojim suigračima i protivničkim igračima

**dobar**

- ne poštuje pravila igre, aktivnost slaba i neprimjerena, nezainteresiran, ne brine o kvaliteti svoga rada, sklon podcjenjivanju drugih učenika